ประธานรัฐสภา ยืนยันไม่หนักใจการโหวตเลือกนายกรัฐมนตรี ทุกอย่างเป็นไปตามข้อบังคับการประชุม
ประธานรัฐสภา ยืนยันไม่หนักใจการโหวตเลือกนายกรัฐมนตรีทุกอย่างเป็นไปตามข้อบังคับการประชุม           นายชวน หลีกภัย ประธานรัฐสภา กล่าวก่อนการปนะชุมร่วมกันของรัฐสภา เพื่อโหวตเลือกนายกรัฐมนตรี ว่า ไม่หนักใจในการทำหน้าที่ควบคุมการประชุมวันนี้(5 มิ.ย.62) เพราะทุกอย่างเป็นไปตามข้อบังคับการประชุม พร้อมยืนยันว่าไม่ได้เป็นการคุมเกมเพราะไม่ได้เล่นเกมอะไร อีกทั้งไม่มีข้อห้ามเกี่ยวกับการแสดงวิสัยทัศน์ของบุคคลที่ได้รับการเสนอชื่อเป็นนายกรัฐมนตรีซึ่งสามารถทำได้ รวมถึงไม่มีข้อห้ามการอภิปรายเกี่ยวกับคุณสมบัติด้วย          ส่วนกรณีนายธนาธร จึงรุ่งเรืองกิจ หัวหน้าพรรคอนาคตใหม่ ซึ่งจะได้รับการเสนอชื่อเป็นนายกรัฐมนตรีจะแสดงวิสัยทัศน์ ได้หรือไม่นั้น ประธานรัฐสภา ระบุว่าเป็นคนละเรื่องกัน.